
A közösségi média hatása a vegán és az állatkísérlet-mentes szépségápolási termékek népszerűségére

A közösségi média kiemelkedő szerepet játszik a fogyasztói preferenciák és vásárlási döntések formálásában, különösen az életmód- és szépségiparban. Azonban a növekvő érdeklődés hátterében rejlő okok megértése nem magától értetődő. Egyrészt észlelhető, hogy a fogyasztók egyre inkább igyekeznek tájékozottabbá és tudatosabbá válni vásárlásaik során, másrészt azonban nem hagyható figyelmen kívül, hogy a közösségi média tartalmainak és a fizetett együttműködések elterjedése miatt ez inkább egy divatjelenség lehet.

Ebben a tágabb kontextusban a közösségi média egyfajta közvetítőként és attitűdformálóként működik, befolyásolva a fogyasztók véleményét és vásárlási szokásait. A jelen kutatás célja, hogy mélyebben megértse, pontosan milyen hatással van a közösségi média a fogyasztók preferenciáira és vásárlási döntéseire, különös tekintettel a vegán és az állatkísérlet-mentes szépségápolási termékek piacára.

Az empirikus vizsgálat során pilot kérdőívet és fókuszcsoportos interjút használok. A pilot kérdőív segít feltérképezni a fogyasztói preferenciákat és a közösségi média szerepét, míg a fókuszcsoportos interjú mélyebb betekintést nyújt a fogyasztók gondolkodásába és élményeibe. Ezen kutatási módszerek alkalmazásával szeretnénk jobban megérteni és leírni a közösségi média hatását a fogyasztói döntésekre és preferenciákra, különös tekintettel a vegán és az állatkísérlet-mentes szépségápolási termékek iránti érdeklődésre.



